OpenLLM-France/wikimedia huggingface dataset:
# Cómo ser infeliz y disfrutarlo

Cómo ser infeliz y disfrutarlo 1994. urtean Enrique Urbizuk zuzendutako film komikoa izan zen. Carmen Rico Godoy idazlearen izen bereko eleberrian oinarriturik, Ana Belének zuzendutako Cómo ser mujer y no morir en el intento filmaren bigarren zatia da.

## Sinopsia

Oharra: Atal honek istorio osoa edo amaiera argitzen du.
Carmen 40 urtetan alargun geratu eta, gainera, alaba haurdun du. Bizitzaren ikuspuntu berria ezagutu du eta nola inguruko gizonak bere negarrak lasaitzea baino zerbait gehiagoren bila dabiltzala konturatuko da.

## Pertsonaiak

* Carmen Maura (Carmen)
* Antonio Resines (Antonio)
* Asunción Balaguer (doña Charo)
* Pilar Bardem (Portera)
* Irene Bau (Marta)
* Francis Lorenzo (Diego)
* Ramón Madaula (Romualdo)
* Ferran Rañé (Felipe)
* Tito Valverde (Fernando D'Ocon)
* El Gran Wyoming (Miguel Ángel)
* Alicia Agut (Emilia)
* Santi Ugalde (Cerezo)
* José María Cañete (Federico)
* Antonio Gamero (Alfredo)
* Angelina Llongueras (Pepita)
* Paula Sebastián (Encarna)

## Kanpo estekak

* IMDBren fitxa (Ingelesez)
* Datuak: Q5796898
# Císcar (destruktorea)

Císcar Espainiako Gerra Zibileko armada errepublikarraren Txurruka motako destruktorea izan zen.

## Historiala

Gerraren hasieran zerbitzuan jarri zen Bizkaiko golkoan. 1937ko maiatzaren 21n Delfina minaketaria gainean hartu eta ustekabean hondoratu zuen Abran.
1937ko maiatzaren 31an, Ertzaintza eta Eusko Itsas Gudarosteak Jose Luis Diez eta Císcar destruktoreak bereganatu zituzten eta Espainiako Bigarren Errepublikako eskifaia irtenarazi. Hurrengo egunetan Eusko Itsas Gudarostearen 200 ofizial eta marinel baino gehiago sartu ziren antzinako eskifaiaren ordez.
1937ko ekainaren 10ean, Císcar, Juan Antonio Castro alferiza buruzagi zituela, eta Jose Luis Diez Evaristo López tenientea buruzagi zituela, destruktoreek eta Almirante Cervera, Manuel Moreu kapitaina buruzagi zituela, gurutze-ontzi frankistak elkarren arteko borroka izan zuten, ondoriorik gabe.
1937ko ekainaren 15ean, Bilbo galdu zenean, Císcar eta Jose Luis Diez Iparralderantz eraman zituzten iheslari eta agintariak. Gero, Santander eta Gijón ebakuatzera ere lagundu zuen.
Gijónen frankisten hegazkineriak hondoratua, 1938an azaleratu zuten Francisco Francoaren armadarekin aritzeko.

## Espainiako Gerra Zibilaren ondoren

1957an, Ciscar hondoa jo eta hondoratu zuen Ferrolera sartzera zihoala.

## Kanpo estekak

* Datuak: Q5791373
# Cóbdar

Códbar Almeríako udalerria da.

## Kanpo estekak

* Datuak: Q1358142
* Multimedia: Cóbdar / Q1358142
# Cóbreces

Cóbreces, Espainiako Kantabria autonomia erkidegoko Alfoz de Lloredo udalerrian dagoen herri bat da. 2017ko erroldaren arabera 548 biztanle zituen.
* Datuak: Q5677291
* Multimedia: Cóbreces / Q5677291
# Dickey konderria (Ipar Dakota)

Dickey konderria (ingelesez: Dickey County) Ipar Dakotako konderri bat da, Ameriketako Estatu Batuetan. Hiriburua Ellendale da. 2010eko zentsuaren arabera 5.289 biztanle zituen, Dickey kilometro koadroko azaleran.

## Geografia

Dickey konderriak 2.958,11 kilometro koadro ditu. Horietatik 27,61 ura dira. Beste 2.930,49 lurra dira. Biztanleria dentsitatea 1,79 da.

## Demografia

2010eko zentsoan bizi ziren 5.289 pertsonetatik 5.144 txuriak edo hispanoak dira. Horietatik hispano edo latino kategorian 100 dira. 35 beltzak edo afroamerikarrak. 30 amerikar natiboak ziren eta 1 Hawaii edo Pazifikoko irletako natiboak. 22 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 56 pertsonek kokatzen zuten.

### Biztanleria piramidea
## Kanpo estekak

* Datuak: Q28488
* Multimedia: Dickey County, North Dakota / Q28488
# Dickin domina

Dickin domina animaliei ematen zaien kondekorazioa da, 1943an eratu zuen Erresuma Batuan Maria Dickinek, Bigarren Mundu Gerran animalien lana ohoratzeko, eta Commonwealtheko Indar Armatuetako kide diren militarrei ematen zaien Espainiako Cruz Victoria dominaren baliokidetzat har daiteke. Brontzezko medailoi bat da, "For Gallantry" (ausardiagatik) eta "We Also Serve" (guk ere zerbitzatzen dugu) hitzak dituena ereinotzezko koroa baten barruan, xingola berde, marroi ilun eta urdin arraiadun batekin. Maria Dickin PDSA erakundearen sortzailea izan zen (People's Dispensy for Sick Animals, euskaraz: animalia gaixoentzako sendategi herrikoia). Saria ezarri zuen edozein animaliari galaitasun eta leialtasun nabarmena emateagatik Britainiar Inperioko indar armatuekin edo larrialdi zibilekin zerbitzatzen zuen bitartean.
Londreseko alkateak aurkeztu eta entregatzen du. 54 aldiz eman zen 1943 eta 1949 artean, 32 uso, 18 txakur, 3 zaldi eta katu bati, Bigarren Mundu Gerran ausardia edo debozio ekintzak eta ondorengo gatazkak aitortzeko. Hau emateko ohitura 2000 urtean berreskuratu zen.

## Sarituak

Dominaren lehen sarituak, 1943ko abenduan, Royal Air Armekin zerbitzatutako hiru usoak izan ziren, aireratutako aireontziak berreskuratzen lagundu zutenak. Berriena Hertz da, Afganistango RAFeko poliziarekin lan egin zuen txakurra.
2022ko otsailera arte, Dickin domina 74 aldiz eman da, baita 2014an Lehen Mundu Gerran izan ziren animalia guztiei egindako ohorezko sari bat ere.

## Kanpo estekak

* Datuak: Q843103
* Multimedia: Dickin Medal / Q843103
# Dickinson (Ipar Dakota)

Dickinson Ipar Dakotako hiri bat da. Stark konderrian kokatua dago. 2010ean 17.787 biztanle zituen, 25,80 kilometro koadrotan banatuta.

## Ikus, gainera

* Stark konderria

## Kanpo estekak

* Datuak: Q853559
* Multimedia: Dickinson, North Dakota / Q853559
# Dickinson (New York)

Dickinson Ameriketako Estatu Batuetako inkorporatutako herri bat da. Broome konderrian kokatuta dago, New York estatuan. 965 biztanle ditu, 44,31 kilometro koadroko azaleran banatuta.

## Ikus, gainera

* Broome konderrian

## Kanpo estekak

* Datuak: Q977575
# Dickinson (telesaila)

Dickinson estatubatuar telesail komikoa da, 2019an Apple TV+ek eman zuena.

## Sinopsia

Oharra: Atal honek istorio osoa edo amaiera argitzen du.
Emily Dickinson poeta estatubatuarraren bizitza eta obra esploratzen ditu telesail honek. Artearen bidez ahalegindu zen Dickinson familia zatituaren zauriak sendatzen eta etorkizunari itxaropenez begiratzen. Poesiak kontakizunean izan duen pisuagatik goratu dute.

## Aktoreak

* Hailee Steinfeld: Emily Dickinson
* Jane Krakowski: Mrs. Dickinson
* Toby Huss: Edward Dickinson
* Anna Baryshnikov: Lavinia "Vinnie" Dickinson
* Ella Hunt: Sue Gilbert
* Adrian Enscoe: Austin Dickinson

## Erreferentziak

* ↑ «Dickinson» Berria 2021-11-20 CC BY-SA 4.0 lizentziapean.

## Kanpo estekak

* Datuak: Q55609543
# Dickinson konderria

Dickinson konderria honako konderrietako bat izan daiteke:
* Dickinson konderria (Iowa)
* Dickinson konderria (Kansas)
* Dickinson konderria (Michigan)
# Dickinson konderria (Iowa)

Dickinson konderria (ingelesez: Dickinson County) Iowako konderri bat da, Ameriketako Estatu Batuetan. Hiriburua Spirit Lake da. 2010eko zentsuaren arabera 16.667 biztanle zituen, Dickinson kilometro koadroko azaleran.

## Geografia

Dickinson konderriak 1.046,26 kilometro koadro ditu. Horietatik 60,49 ura dira. Beste 985,76 lurra dira. Biztanleria dentsitatea 15,93 da.

## Demografia

2010eko zentsoan bizi ziren 16.667 pertsonetatik 16.433 txuriak edo hispanoak dira. Horietatik hispano edo latino kategorian 178 dira. 29 beltzak edo afroamerikarrak. 12 amerikar natiboak ziren eta 5 Hawaii edo Pazifikoko irletako natiboak. 72 asiarrak ziren. Bestelako arraza bat kategorian 5 biztanle daude. Bukatzeko euren burua arraza bat baino gehiagotan 111 pertsonek kokatzen zuten.

### Biztanleria piramidea
## Kanpo estekak

* Datuak: Q112069
* Multimedia: Dickinson County, Iowa / Q112069
# Dickinson konderria (Kansas)

Dickinson konderria (ingelesez: Dickinson County) Kansasko konderri bat da, Ameriketako Estatu Batuetan. Hiriburua Abilene da. 2010eko zentsuaren arabera 19.754 biztanle zituen, Dickinson kilometro koadroko azaleran.

## Geografia

Dickinson konderriak 2.206,54 kilometro koadro ditu. Horietatik 12,63 ura dira. Beste 2.193,91 lurra dira. Biztanleria dentsitatea 8,95 da.

## Demografia

2010eko zentsoan bizi ziren 19.754 pertsonetatik 19.081 txuriak edo hispanoak dira. Horietatik hispano edo latino kategorian 769 dira. 139 beltzak edo afroamerikarrak. 82 amerikar natiboak ziren eta 11 Hawaii edo Pazifikoko irletako natiboak. 59 asiarrak ziren. Bestelako arraza bat kategorian 17 biztanle daude. Bukatzeko euren burua arraza bat baino gehiagotan 365 pertsonek kokatzen zuten.

### Biztanleria piramidea
## Kanpo estekak

* Datuak: Q376576
* Multimedia: Dickinson County, Kansas / Q376576
# Dickinson (Texas)

Dickinson Texasko hiri bat da. Galveston konderrian kokatua dago. 2010ean 18.680 biztanle zituen, 25,56 kilometro koadrotan banatuta.

## Ikus, gainera

* Galveston konderria

## Kanpo estekak

* Datuak: Q975572
* Multimedia: Dickinson, Texas / Q975572
# Dickinson W. Richards

Dickinson Woodruff Richards, Jr. (Orange, New Jersey, 1895eko urriaren 30a - Lakeville, Connecticut, 1973ko otsailaren 23a) estatubatuar sendagile eta fisiologoa izan zen. 1956ko Medikuntzako Nobel Saria jaso zuen André Frédéric Cournand eta Werner Forßmannekin batera kateterismo kardiakoaten garapenagatik.
Latina eta grekoa ikasi zituen Yaleko Unibertsitatean eta 1917an graduatu zen. Artilleriako irakaslea izan zen Lehen Mundu Gerran.
Gerratik bueltan medikuntza ikasi zuen Columbiako Unibertsitatean. New Yorkeko Ospitale Presbiterianoan lan egin zuen eta biriketako funtzioak aztertu zituen Cournand-ekin batera. Bihotzeko kateterra garatzeko teknikak ere ikertu zituen, eta Nobel saria lortu zuen horregatik. 1945ean laborategia Bellevue Ospitalera eraman zuen eta 1947an Columbiako Unibertsitateko medikuntza irakasle izendatu zuten.
# Daniela Andrade

Lesly Daniela Andrade Rivera, izen artistikoz Daniela Andrade, (Montreal, Quebec, Kanada, 1992ko abuztuaren 15a- ) hondurastar jatorriko abeslari eta musikagile kanadarra da.

## Biografia

1987an Hondurastik Kanadara emigratu zuen familia batean jaio zen, Montrealen, 1992an. 2008ko martxoan YouTube plataforman abesti ezagunen bertsioak plazaratzen hasi zen eta Beyonce, Nirvana edota Edith Piafen bertsioekin oso ezagun egin zen. 2023rako ia bi milioi jarraitzaile zituen eta 300.000 ikustalditik gora. 2009an egindako Coldplayren "The Scientist" abestiaren eta Frank Sinatraren "Fly Me to the Moon" abestiaren bertsioak bereziki izan ziren arrakastatsuak eta 2011ean aurreneko EPa atera zuen, Bright Blue izenekoa.
2015ean Vista Prize saria irabazi zuen, 2016an Premios Juventud safrietarako izendapena jaso zuen eta 2020an Prism Prizeko Hi-Fidelity Award saria irabazi zuen musika bideo berritzaileengatik.

## Diskografia
### Diskoak

* Things We've Said (2012)
* Covers, Vol.1 (2013)
* Tamale (2019)

### EPak eta singleak

* Bright Blue (2011)
* The Christmas EP (2013)
* Latch (2014)
* Crazy In Love (2014)
* La Vie En Rose (2015)
* Shore (2016)
* Nothing Much Has Changed, I Don't Feel The Same (2020)

## Erreferentziak

* 1 2 (Ingelesez) «Ones To Watch» Ones to Watch (Noiz kontsultatua: 2024-05-25).
* ↑ (Ingelesez) Druckman, Howard. (2016-07-26). «Daniela Andrade: Message in a Bottle» SOCAN Words and Music (Noiz kontsultatua: 2024-05-25).
* ↑ (Ingelesez) LaRoiz. (2020-07-07). The 2016 Premios Juventud Nominees Are Revealed – PULSO POP™. (Noiz kontsultatua: 2024-05-25).
* ↑ (Ingelesez) «Daniela Andrade wins 2020 Prism Prize Hi-Fidelity Award for music video innovation | Globalnews.ca» Global News (Noiz kontsultatua: 2024-05-25).

## Kanpo estekak

* (Ingelesez) Webgune ofiziala
* Datuak: Q64191569
* Multimedia: Daniela Andrade (singer) / Q64191569
# Daniela Costa

Daniela Costa (Bartzelona, Katalunia, 1981 – Sitges, Katalunia, 2023ko abenduaren 14a) kataluniar aktorea izan zen.

## Bizitza

Daniela Costa Bartzelonan jaio zen 1981ean. Hogei urte zituenean Al salir de clase telesailari esker egin zen ospetsu, zeinean Alejandra "Alex" izeneko pertsonaiarena egin zuen. Orduantxe argi ikusi zuen antzezlea izan nahi zuela, eta dantza eta antzezpena ikasteari ekin zion.
Danielak antzerkian, telebistan eta zineman aritu zen aktore. El comisario, Hospital Central, Lalola, Gavilanes eta Nada es para siempre telesailetan antzeztu zuen. Horrez gain, jazz dantzaria ere izan zen.
Bere bikotekide Oskar Salcedo aktorearekin batera seme bat izan zuen: León. 2023ko azaroan Amor Zombie film laburra estreinatu zuen. Danielak aktore eta terapeuta holistiko lanak uztartu zituen.​​
Sitgeseko bere etxean hil zen bularreko minbiziak jota, 2023ko abenduaren 14an, 42 urte zituela.

## Antzepen lanak
### Antzerkia

* Sant Jordi
* Tierra baja
* Mareo
* La cabeza del dragón
* Hogares

### Zinema

* Diaria de una becaria
* Peli
* Espejo mágico
* Me llamo Sara
* No se puede tener todo
* Subjudice
* La última jugada
* Haz de tu vida una obra de arte (2014)
* Faraday (2013)

### Telebistako filmak

* Sota el signe de...
* Viure sense por
* Mentiders (2012)

### Telesailak

* Lalola
* 16 dobles
* El comisario
* Al salir de clase - Alejandra "Álex" gisa (2001-2002)
* Mis adorables vecinos - Aitana gisa (2003-2006)
* MIR - Carmen Jurado medikua gisa (2007-2008)

## Kanpo estekak

* Datuak: Q8465939
# Daniela Maier

Daniela Maier (Villingen-Schwenningen, 1996ko martxoaren 4a) 2022ko Neguko Olinpiar Jokoetan parte hartu zuen akrobaziazko eskiatzaile alemaniarra da.

## Karrera

Maierrek 2015eko FIS Freestyle Junior World Ski Txapelketan parte hartu zuen eta zilarrezko domina irabazi zuen ski cross proban.
2022ko Neguko Olinpiar Jokoetan Alemania ordezkatu zuen eski cross proban eta final handian laugarren postuan amaitu zuen, hala ere, Fanny Smith ek txartel horia jaso zuen, eta Maierrek brontzezko domina irabazi zuen.

## Erreferentziak

* ↑ «Daniela Maier» eurosport.com.
* ↑ «Daniela Maier» olympics.com.
* ↑ Gunston, Jo. (17 February 2022). «Medals update: Sandra Naeslund wins nail-biting Beijing 2022 freestyle skiing ski cross gold» olympics.com.
* ↑ «Sandra Naeslund of Sweden takes the gold in the ski cross final.» The New York Times 17 February 2022.

## Kanpo estekak

* Datuak: Q28123965
# Daniela Maranduca

Daniela Maranduca (Konstantza, Errumania, 1976ko ekainaren 17a) Errumaniako gimnasta artistikoa da, 1994an taldekako lehiaketan munduko txapelduna.

## Kirolari ibilbidea
### 1994

Dortmundeko Munduko Txapelketan, 1994an, urrezko domina eskuratu zuen taldekako lehiaketan, Estatu Batuen eta Errusiaren aurretik. Taldekideak: Lavinia Milosovici, Gina Gogean, Simona Amanar, Ionela Loaieş, Claudia Presacan eta Nadia Hatagan izan ziren.

## Erreferentziak

* ↑ Ficha de varias gimnastas. .

## Kanpo estekak

* Datuak: Q5219233
# Dévanos

Dévanos Soriako probintziako udalerria da. Soriatik 49 kilometrora dago. 2008ko erroldaren arabera 100 biztanle zituen 16,36 km²-ko azaleran.

## Kanpo estekak

* Datuak: Q598987
* Multimedia: Dévanos / Q598987
# Dì jiǔ tiān cháng

Agur, seme (txinera tradizionalez: 地久天长; pinyinez: Dì jiǔ tiān cháng) Wang Xiaoshuaik 2019an zuzenduriko film dramatikoa da.

## Sinopsia

Oharra: Atal honek istorio osoa edo amaiera argitzen du.
Txinan 1980ko hamarkadatik orain arte izandako aldaketa sozial eta ekonomiko handietara egokitu beharko dira bi bikote.

## Aktoreak

* Wang Jingchun
* Yong Mei
* Qi Xi
* Wang Yuan
* Du Jiang
* Ai Liya
* Xu Cheng
* Li Jingjing
* Zhao Yanguozhang

## Erreferentziak

* ↑ sansebastianfestival.com

## Kanpo estekak

* Datuak: Q60738683
* Multimedia: So Long, My Son / Q60738683
# Détente

    Artikulu hau politika-terminoari buruzkoa da; eskapularioa gaitzat duena beste hau da: «Detente»
Politikagintzan, détente "lasaitzea" edo "arintzea" esan nahi duen termino frantsesa da. Testu historiko askotan "distentsioa" ere esaten diote. Terminoa 1970aren hasieratik erabili zuten nazioarteko politikan. Normalean, nazioarteko edozein egoeratan erabiltzen dute, non nazio jakin batzuek, aurrez etsaiak izan arren, ez baitute ageriko gerran parte hartzen, tentsioak gutxitzen dituzten diplomaziaren eta konfiantza eraikitzeko neurrien bidez. Hala ere, hitza, nagusiki, Gerra Hotzaren urtze prozesuan Sobietar Batasunaren eta Estatu Batuen arteko tentsioaren murrizketa deskribatzeko erabiltzen dute, 1940ko hamarkadaren amaieran nazien erregimena erori zenetik 1980ko hamarkadaren hasiera arte gertatu zena. Errusian, "razriadka" (errusieraz: разрядка) terminoa erabiltzen dute.

## Bibliografia

* Suri, Jeremi. Power and Protest: Global Revolution and the Rise of Détente. Harvard University Press (2003).
* Sarotte, M. E. Dealing with the Devil: East Germany, Détente and Ostpolitik, 1969-1973. University of North Carolina Press (2001).

## Kanpo estekak

* Datuak: Q155705
# Día Cero (La Oreja de Van Goghen abestia)

Día Cero izenekoa La Oreja de Van Gogh taldearen Cometas por el cielo bildumako bigarren kantua eta hirugarren singlea da. 2011ko irailak 1ean Los 40 Principales irrati kateko Del 40 al 1 saioan La niña que llora en tus fiestas singlearen ondoren eman zen lehena da. 2011 amaieran taldeak zaleen artean hauek bigarren single bezala zein kantu nahi zuten erabakitzeko inkesta bat egin zuen: Cometas por el cielo edo Día Cero. Azken hau bozken %55arekin irabazten ari zen, baina, azkenean, taldeak inkesta hori bertan behera uztea erabaki zuen eta bigarren single bezala Cometas por el cielo aukeratu zuten. 2012ko apirilak 19an Día Cero 2012ko Espainiako Itzuliko kantu ofiziala izango zela argitaratu zen, taldearen Cometas por el cielo bildumako hirugarren singlea izateaz gain.

## Kantuari buruz

Taldea bera izan zen entzungo zen lehena izatea aukeratu zuena. Kantu honek diskoa erabat elektronikoa izango zela gezurtatzen lagundu zuen, La niña que llora en tus fiestas kantuaren oso soinu ezberdina baitu.
Taldearen beraren hitzetan:
| « | Kantu honek eztabaida gogor batek uzten duen garraztasunaz hitz egiten du. Batez ere sekula esan behar ez ziren gauzak esaten direnean. Isiltasuna iritsi eta arrazoia ez genuela ohartzen garenean barkamena bilatzen dugu kontzientzia txarra leuntzeko, baina hitzak hor darraite jira eta bira. Día Cerok eztabaida sakon bat eragin zuen taldean, lehen bertsioa erabat elektronikoa baitzen. Azkenean, kantuak sekula baino talde kutsu gehiago izan behar zuela erabaki genuen istorioaren indarra hobeto igorri eta eusteko. Bete betean asmatu genuen. Oso gogoko dugu. Gure kanturik gogokoenetako bat da. | » |

## Bideoklipa

Bideoklip ofiziala euren Youtubeko kontu ofizialean estreinatu zen 2012ko abuztuak 7an. Amerikan zehar, Argentinako Tucumángo Quilmesko hondakinetan eginiko biran filmatu zuten.

## Kanpo estekak

* Datuak: Q8771136
# Día Sexto

David Saiz Moreno (Valentzia, Espainia, 1986ko urriaren 31) artistikoki Día Sexto bezala ezaguna, rap-kantari espainiarra da.
Día Sexto ezizena aukeratu izanaren zergatia hurrengo hau da: Davidek bere izena ingeleraz nola ahoskatzen zen ikusi zuen, hain zuzen:/´deɪvɪd/. Ahozkera beraz bitan banatu zezaken: deɪ-vɪd/. Lehen zatiaren ahozkera Day hitzarena zela eta bigarrenak erromatarrez sei zenbakia adierazten zuela konturatu zen (VI). Hala, Day VI gaztelerara igaroaz bere oraingo ezizen den "Día Sexto" lortu zuen.

## Biografia

Davidek 10 urterekin musika entzuten pasatzen zuen egun osoa. Adin horrekin hasi zen erritmoak eta melodiak bere kabuz egiten.
Erritmo elektronikoak sortzen hasi zen, momentu horretan hoberen egiten zuena zelako. Beranduago, rap-musikarekin hasi zen, beti rock, heavy eta musika klasikoa erabiliz bere abestietan.
Gaur egun, beste abeslari batekin ere egiten ditu abestiak, MC Endesarekin. Elkarrekin duten taldea Sons of Aguirre deitzen da.

## Diskografia

* Rap-Art (2006)
* 2.0.0.8 (2008)
* Fibra Sensible (2009)
* R-Evolución (2010)
* El secreto de Ki.En.Gi. (2011)
* Tiempos de Cambio (2011)
* Tiempos de Cambio II (2012)
* Tiempos de Cambio III (2013)
* Tiempos de Cambio IV (2014)
* Tiempos de Cambio V (2014)
* Tiempos de Cambio VI (Interestelar) (2015)

## Kolaborazioak

Dia Sextok Sons of Aguirre izeneko taldea osatu zuen McEndesa edo Masademocratarekin batera. Sons of Aguirre berak, Scila taldearekin diska atera zuen 2018an.

## Kanpo loturak

* DiaSexto.es
* Día Sextoren bloga
* Día Sexto Twitter-en
* Día Sexto YouTuben
* Datuak: Q21011285
# Dietilen glikol

Dietilen glikol (DEG) edo dihidroxi dietil eterra CH$_2$OH-CH$_2$-O-CH$_{2-}$CH$_2$OH formula duen konposatu organikoa da. Bi hidroxietilo erradikal daude, eta, horren ondorioz, molekularen buru bakoitzean alkohol funtzio bat duen eter organiko alifatikoa da. Likido koloregabea da, eta airean dagoen ur-lurruna bereganatu eta gordetzen du. Uretan, alkoholetan eta azetonan disolbatzen da eta ez bentzenoan eta karbono tetrakloruroan. Pisu espezifikoa 1,1184 g/cm$^3$ du; -10° C-an urtzen da eta 245° C-an irakiten du. Disolbatzaile gisa eta izotza urtzeko erabiltzen da batez ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q421902
* Multimedia: Diethylene glycol / Q421902
# Dietingen

Dietingen Alemaniako udalerria da. Baden-Württemberg estatuan dago, [[Rottweil (barrutia)|Rottweil]] barrutian. 2014an 3.928 biztanle zituen 42,26 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q83153
* Multimedia: Dietingen / Q83153
# Dietikon barrutia

Dietikon barrutia Zürich kantonamenduan dagoen Suitzako barrutia da. Bere hiriburua Dietikon da. 60,06 kilometro koadroko azalera du eta 161.573 biztanle.

## Mugakideak

Script error: The function "formatStatements" does not exist.

## Udalerriak

Aesch (ZH) Birmensdorf (ZH) Dietikon Geroldswil Oberengstringen Oetwil an der Limmat Schlieren Uitikon Unterengstringen Urdorf Weiningen

## Kanpo estekak

* Datuak: Q180792
* Multimedia: Dietikon (district) / Q180792
# Dietil eter

Dietil eterra, etoxietano, etil eterra, eter sulfurikoa edo sinpleki eterra eterren barruko konposatu organiko bat da. Bere formula (C 2H 5) 2O da. Kolorgea da, oso bolatila eta likido sukoia da. Askotan disolbatzaile gisa erabiltzen da eta behinola anestesiarako erabiltzen konposatu nagusia zen. Sustantzia narkotiko bat da, eta dependentzia sortzen du. Kasu horretan eteromania duela esango da.

## Kanpo estekak

* Datuak: Q202218
* Multimedia: Diethyl ether / Q202218
# Dietfurt an der Altmühl

Dietfurt an der Altmühl Alemaniako hiri-udalerri bat da, Bavaria estatuan. Azken zentsuaren arabera 6.208 biztanle zituen, 78,88 kilometro koadroko azaleran.

## Kanpo estekak

* Datuak: Q504648
* Multimedia: Dietfurt an der Altmühl / Q504648
# Diethardt

Diethardt Alemaniako udalerria da. Renania-Palatinatua estatuan kokatuta dago, [[Rhein-Lahn barrutia|Rhein-Lahn]] barrutian. 2014an 243 biztanle zituen 4,42 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q569746
* Multimedia: Diethardt / Q569746
# Dietilkarbamazina

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Dietilkarbamazina piperazinatik eratorritako sendagai antihelmintikoa da, beste parasitatzaile batzuenaren oso konposizio kimiko ezberdina duena. 1947an aurkitutakoa, oso espezifikoa da zenbait parasito filarialentzat eta ez du elementu metaliko toxikorik.
Loiasiarako aukerako tratamendua da. Filariasi linfatikoa Wuchereria bancrofti eta Brugia malayik eragiten dute, eta Asian, Ozeano Barean, Afrikan eta Latinoamerikan da.

## Erreferentziak

* ↑ Etorkin Helduaren OsasunLaguntzarako Gomendioak. Eusko Jaurlaritza / Osasun Saila 2008ko Urtarrila, 45-46 or..

## Kanpo estekak

* Datuak: Q409267
* Multimedia: Diethylcarbamazine / Q409267